Per Bregengaard (født 31. oktober 1950) er en dansk venstrefløjsaktivist og politiker, der har været skoleborgmester i Københavns Kommune. Bregengaard er uddannet cand.mag. i samfundsfag, historie og u-landspædagogik og arbejdede i en lang årrække som gymnasielærer på Køge Gymnasium. Han gjorde uddannelsespolitik og pædagogik til sit speciale og underviste i en periode i disse fag på RUC. I 1988 blev han valgt til Københavns Borgerrepræsentation for Venstresocialisterne og gik siden over til Enhedslisten, som han i 1998-2005 var skoleborgmester for.  Ungdoms- og uddannelsesborgmester Den 16. januar 2005 afslørede Ekstra Bladet Bregengaard i noget, der mindede om magtmisbrug. Begge hans børn havde - via fars kontakter - fået job i den forvaltning, han var chef for. Det var vel at mærke sket uden at jobbene havde været slået op, så andre kunne søge stillingerne. Sagen fulgtes af problemer med rod i regnskaberne og han genopstillede ikke som kandidat ved det efterfølgende kommunalvalg København.  Per Bregengaard var i 1980 aktiv i Nørrebros Beboeraktion – Blågårdsgade og deltog i kampen om Byggeren, hvilket han to år senere beskrev i en bog. I 2002 opfordrede han de københavnske skoler til at skrive "religion" på skoleskemaet, selv om fagets officielle navn er kristendomskundskab, hvilket førte til kritik. Han sidder i bestyrelsen for MFRs Venner, en venskabsforening til den senegalesiske bondebevægelse Association Nationale des Maisons Familiales Rurales (ANMFR). Han gennemførte i 1987 et forskningsprojekt om MFRs pædagogik finansieret af Forskningsrådet for U-landsforskning: Vejleder i uddannelse til omgivelserne og har skrevet en række artikler om MFR og Senegal.